
TÁMOP-5.3.8-11/A1-2012-000

kiemelt projekt keretében

Munkavállaláshoz Szükséges képességek fejlesztése tréning

20. TANANYAGEGYSÉG:
SZABAD ASSZOCIÁCIÓS FOGLALKOZÁSOK
2012. október
1. Összefoglaló
1.1 A tananyag egység célja

 Megismertetni a résztvevőket a fejlesztést célzó csoportmunka személyiségre és társas kapcsolatokra való hatásával, előnyeivel. Saját élményen keresztül, gyakorlati tapasztalatok alapján bemutatni a csoportban alkalmazható asszociációs  (képzettársító) és szabad interakciós módszerek tanulást, problémamegoldást segítő szerepét. 
1.2  Tartalmi sajátosságok, megszerzendő kompetenciák

A modul a képzési folyamat zárása, összegzése, a tanultak, tapasztaltak szintetizálása. A foglalkozásokban olyan gyakorlatok kerülnek alkalmazásra, amelyek kiemelik, hangsúlyozzák az eddigi tananyag egységek kompetencia- és készségfejlesztés szempontjából különösen fontos és hangsúlyos területeit, ezzel is megerősítve az állandó tanulás, önmagunkról való gondolkodás, önmagunk fejlesztésének jelentőségét. A tananyagegység követelménye, hogy a résztvevő vegyen részt aktívan a szabad asszociációs foglalkozásokon úgy, hogy összefoglalja a program során szerzett tapasztalatait.
A tananyagegységhez előre elkészített, a tanulást, megértést támogató diasor nem készült, hiszen a csoporttagok élményeit, fantáziáit, képzelőerejét kell a csoport vezetőjének, a trénernek a tartalmi cél megvalósulásának szolgálatába állítania. A modul külön sajátossága, hogy a trénertől a teljes képzési tartalom és módszertan ismeretét elvárja, mert ezek birtokában, alapos felkészüléssel lehet a résztvevők számára élvezetes és hasznos foglalkozást vezetni.
1.3  Követelmények a képzés szereplőitől
A modul követelménye, hogy szabad asszociációval, szabad interakcióban a „Honnan jövök, hová tartok?” kérdésben összegezhető, az egyéni lehetőségek keretein belül az egyéni pályaív tudatosodjon. Az alkalmazott módszertan segítségével a képzésben felszínre került gondolatok, a személyes életre vonatkozó felismerések tudatosabbá válnak, a személyes felelősségvállalás erősödik.
Tréner: Ismerje a teljes képzés tartalmi és módszertani elemeit. Képes legyen a csoportdinamika kezelésére, ismerje a módszerek és technikák hatásmechanizmusát. Önállóan képes legyen a résztvevők élményeit előhívó diasor összeállítására.
Mentor: támogassa a trénert és a résztvevőket, értse meg a módszereket, segítse a résztvevőket a felmerülő élmények, helyzetek értelmezésében.

Szupervízor: biztosítsa a résztvevők ott létét, támogassa a résztvevők és a mentorok munkáját.

Résztvevők: aktívan vegyenek részt, képesek legyenek összefüggéseket felismerni, tanulságokat megfogalmazni.
2. A tananyag egység felépítése és módszerei - programterv
	A téma feldolgozásának tartalmi elemei, menete


	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 
	1.

óra
	tréneri bevezető
	

	Mi jut eszembe?

1. A tréner a képzésben alkalmazott eszközök segítségével mond, mutat, vetít, közvetít elemeket az egész képzés, tréning tananyagából, az ott elvégezett gyakorlatokra, megbeszélésekre emlékeztetve.

2. Mindenki egyénileg felidézi, számára mit hívott elő a képzésből a játék. (A résztvevők pedig különféle eszközökkel „rögzítik” és felidézik, milyen emlékképeik és milyen élményeik vannak)

	
	egyéni rögzítés, plenáris megosztás
	Flipchart, kivetítő, hangulatkártyák, képek, labda

	Feladatkiadás
	
	
	

	Feldolgozás munkahelyi környezetben

Mi jut eszembe? (folytatás) 

„Nekem az volt a legemlékezetesebb, amikor…”

„Azt tanultam ebből a képzésből, hogy…”

	2.-4. óra
	gyakorlat folytatása TCS-ban
(1. sz. feladat)
	1. sz. feladatlap: Mi jut eszembe?

	További ajánlott gyakorlat:


	
	
	

	2. NAP

	Mi jut eszembe a mai napról?

„Milyen érzésekkel vagyok itt most?”
	1.

óra
	ráhangolás, plenáris megosztás
	

	„Találjunk kapcsolatot!”

A tréner két zsákot, csomagot készít elő, amelyekben képeket – állat, növény, tárgy, hangulatkártyák –helyez el. Minden csoporttag mindkét csomagból húz egy-egy képet.  

A csoporttagok a kihúzott képek alapján kapcsolatot keresnek a képek között.


	
	TCS-ban, plenáris megosztás
	zacskó, zsák, képek, hangulatkártyák

	Feladatkiadás
	
	
	

	Feldolgozás munkahelyi környezetben

Lehetséges témák: siker és kudarc, a sikeres csoport jellemzői, felelősségvállalás a munkahelyen, kiegyensúlyozott élet.


	2.-4.

óra
	gyakorlat folytatása TCS-ban
(2. sz. feladat)
	2. sz. feladatlap: Beszéljünk róla!

	További ajánlott gyakorlat:


	
	
	

	3. NAP

	Mi jut eszembe a mai napról?


	1.

óra
	ráhangolás, plenáris megosztás
	

	„Aranyhalat fogtam!”

A résztvevők jövővel kapcsolatos elképzeléseinek feltárása, a vágyak és a reális jövőkép összevetése, egyéni motivációk megismerése
3. sz. feladat

	
	egyéni feladat, plenáris munka
(3. sz. feladat)
	3. sz. feladatlap: „Aranyhalat fogtam!”

	Feladatkiadás
	
	
	

	- A 6. napi vizsgafeladat kiadása:

Instrukció: A Tanulócsoportoknak az a feladata, hogy megtervezzenek egy maximum 8 perces előadást, performanszt, amelyet a 6. napon előadnak. Bármilyen a képzéshez kapcsolódó témát lehet választan, felhasználva bármely műfajt. (vers, jelenet, zene, mozgás, tánc, stb.) Az előadásban mindenkinek kell szerepelnie!
Feldolgozás munkahelyi környezetben

- Személyes tervek és a munkatársi csoport szerepe a megvalósításban

	2.-4.

óra
	TCS-ben megbeszélés

(4. sz. feladat) 
	4. sz. feladatlap: Mit kezdek akkor…?

	További ajánlott gyakorlat:
	
	
	

	4. NAP

	„El tudlak képzelni, nem tudlak elképzelni”
	1.

óra
	ráhangolás, plenáris megosztás
	

	Mihez kezdek akkor…? 
gyakorlat 
A résztvevők szembesülnek a munkájukkal, a munkájukban való problémákkal, fejlődési lehetőségekkel, új,  munka lehetőségekkel  kapcsolatos szituációkkal.  A feldolgozásban el kell mondaniuk, ki kell fejezniük, mit tesznek ebben a szituációban.

	
	TCS munka
(5. sz. feladat)
	Az elkészített szituáció leírások az 5. sz. feladatlapban

	Feladatkiadás
	
	
	

	Feldolgozás munkahelyi környezetben

„Kis segítség barátaimtól”gyakorlat 

	2.-4.

óra
	TCS megbeszélés
(6. sz. feladat)
	6. sz. feladatlap

	5. NAP

	Mi jut eszembe a mai napról?
	1.

óra
	ráhangolás
	

	Szerepcsere – gyakorlat 
Feladat: a résztvevők megjelenítik (elmondják, mutatják, utánozzák) a képzésben résztvevők szerepeit, tréner, mentor, szupervízor, résztvevők.


	
	plenáris gyakorlat
	

	- 'Üzenet a liftből":

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak
	2-4. óra
	TCS-ban
(7. sz. feladat,

8. sz. feladat)
	7. sz. feladatlap: Mi volt a legjobb a héten?

8. sz. feladatlap: A hét tanulságai



	6. NAP

	Tantermi program

A Tanulócsoportok előadásai - vizsgafeladat
	1. óra
	Előadás Tanulócsoportokban
(vizsgafeladat)
	

	Feldolgozás munkahelyi környezetben

ismétlés, tanultak, gyakoroltak felelevenítése, összefoglalása
	2.-4. óra
	
	


3. Tartalmi elemek

A képzési folyamat összefoglalójaként a szabad asszociációs foglalkozások téma jelen keretben sokkal inkább szabad interakciós foglalkozást jelent, felszínre hozva a tanulást, fejlődést támogató fantáziákat, élményeket és gondolatokat. A foglalkozások célja az alapvető képzés során tanultak élményszerű összefoglalása, felelevenítése, a feszültségek és örömök kezelése, a képzéssel kapcsolatos stressz oldása, a periódus zárása.
A lelki egészség és a munkahely megfelelő higiénéje együttesen járul hozzá a kiegyensúlyozott egyéni és társas teljesítményhez, a harmonikus emberi kapcsolatokhoz, végső soron az egyén fejlődéséhez, kiteljesedéséhez.

3.1.  Miért fontos a személyes fejlődésben a csoport?

Életünk fontos eseményeinek tereit kisebb-nagyobb közösségek alkotják, a családtól az iskolán és munkahelyen át, a társadalom nagy létszámú társulásáig. A személyiség fejlesztésének egyik terepe a csoport, mert a csoport egyszerre tükrözi, erősíti fel számunkra belső világunkat, jellegzetes kapcsolódásainkat, és jeleníti meg környezetünket, a ránk ható társadalmi erőket. A csoportélményből fakadó tapasztalatok utat jelenthetnek a személyes fejlődésnek és a társas kapcsolatok gazdagodásának. 

A csoport sajátos értékekből és érdekekből megfogalmazódó célokért szerveződő, környezetétől elkülönülő, de azzal kapcsolatban lévő emberi közösség. Esetünkben a csoportoknak egy sajátos fajtájáról van szó, a kiscsoportról, egy olyan alakulatról, amelynek más csoportoktól eltérő sajátosságai vannak. 
A kiscsoport olyan emberek együttese, amelyben a résztvevő egyének egymást közvetlenül érzékelik, s egymással folyamatosan vagy rendszeresen interakcióba lépnek.

· Célja tagjainak fejlesztése (tág értelembe vett tanulás, társas készségek fejlesztése, önismeret-fejlesztés)

· Nem spontánul vagy külső szempontok szerint alakul, hanem szándékosan, a fenti célra hozzák létre

· Előreláthatóan, megtervezetten magába sűríti az emberi élet és egyéb csoportok változásának fő fázisait: a keletkezést, a növekedést, a leépülést és az elmúlást

· Célját a csoport önmaga által valósítja meg, vagyis az interakcióba lépő egyének csoportja a kívánt változás, illetve fejlesztés kerete, közvetítője, serkentője.

Ide tartoznak a különböző önismereti, személyiségfejlesztési csoportok, és  az egyes iskolák és „műfajok” elnevezéséhez kapcsolt csoportok (szadad interakciós, szabad asszociációs, pszichodráma, személyiségközpontú, analitikus).
Az önismereti csoportok elkülöníthetőek az emberi erőforrás-fejlesztés és szervezetfejlesztés keretében működő csoportoktól. Ez utóbbiak célja a szervezet hatékonyságának növelése. De meg kell különböztetnünk az önismereti csoportot a klinikai (pszichiátriai, vagy egyéb gyógyító célú) pszichoterápiás csoportoktól. 
Fontos leszögezni, hogy minden csoportos önismeret fejlesztési folyamat egyúttal csoport pszichoterápiás folyamatként is felfogható. Ha magát a folyamatot, annak lényegét tekintjük, mindkét esetben – a különbségek elismerése mellett – ugyanarról van szó.

1. A személyiség fejlesztésnek és a pszichoterápiának azonos a célja, az előbbi fejleszteni akar, míg az utóbbi gyógyítani, az előbbi az egészséges, utóbbi a beteg személyiségre irányul. Mindkét csoport célja ugyanaz, az emberi alkalmazkodás, a környezethez való adaptáció javítása. Természetesen a tünetek különféle erősségűek, más dimenziókat érintenek és eltérő módszereket, technikákat alkalmaznak.

2.  A fejlesztés, illetve a gyógyítás tárgya, beavatkozási pontja a személyiség, a maga érzelmi, tudati és viselkedési szférájával. Azonos a beavatkozás eszköze, egyúttal közvetítője, a csoport. Mindkét esetben azonos entitásról van szó, még ha konkrét megjelenésük különbözik is egymástól.

3. Ugyanolyan intrapszichés (személyiségen belüli) és interperszonális (személyek közötti) folyamatok zajlanak le mindkét csoportban, sajátos megjelenéssel és egyedi történésekkel.

4. A két terület szakirodalmában előfordulnak azonos szerzők. Ilyenek a közös szaktekintélyek, akiknek felfedezéseit mindkét területen beépítették az elvekbe és módszerekbe (pl. mélylélektani irányzatok, Moreno, Lewin, Rogers). Mindkét területen részben vagy egészben ugyanazokat a módszereket és technikákat alkalmazzák. természetesen a terapeuta vagy csoportvezető szemléletének függvényében; fantáziatechnikákat, szabad interakciót, motoros és nem verbális gyakorlatokat, pszichodrámát.

Ugyanakkor lényeges, hogy az önismereti, fejlesztő csoportok és a pszichoterápiás csoportok közé nem tehetünk egyenlőségjelet. Már a speciális célokban különbség van. Az önismereti vagy fejlesztést, adaptációt célzó csoportok célja a hétköznapi életben előforduló kapcsolatok javítása, a pszichoterápiás beavatkozás a patológiás viselkedés korrekciójára irányul.
A csoportok eredményessége, résztvevőinek haszna nagyban függ a csoportvezető felkészültségéből, a csoportdinamika szakszerű kezelésétől, az alkalmazott módszerek és technikák és hatásmechanizmusaik alapos ismeretétől.
3.2.  Módszerek

A szabad asszociációs módszer
A szabad asszociációs módszer megalkotója Sigmund Freud. Felfedezte a módszer terápiás hatását, melynek során a pácienst arra kérik, mondjon el mindent, ami az eszébe jut. Freud a verbális asszociációk tanulmányozása révén visszatérő témákat fedezett fel, amelyek tudattalan vágyak és félelmek manifesztációi (megnyilvánulásai) voltak. 
Freud az emberi lelket jéghegyhez hasonlította. A jéghegy vízfelszín felett megmutatkozó kicsiny része tudatos és tudatelőttes, mindaz az információ, amire pillanatnyilag nem gondolunk, de amely szükség esetén tudatossá tehető. A jéghegy vízfelszín alatti, sokkal nagyobb tömege a tudattalan: késztetések, vágyak, hozzá nem férhető emlékek terepe, amely befolyásolja gondolatainkat és cselekedeteinket. Ez a topográfikus modell volt az első kísérlet az emberi lélek természetének rendszerbe foglalására. 
A szabad interakciós módszer

Olyan csoportos fejlesztés, ahol a csoport működése során, a csoporton belüli visszajelzések és a csoport működésének dinamikája, az abban játszott szerep adja az önismereti munka alapját. A résztvevők az interakciós csoportban, új magatartási formákat tudnak elsajátítani. A csoporton belüli interakciók, a témával kapcsolatos munkára koncentrálódnak. A tagok egymás személyét, véleményét akceptálva, szolidáris csoportklímában a szabad kooperáció és kommunikáció alkalmazásával eredményesen gyarapítják tudásukat, fejlesztik személyiségüket.
A szabad interakciós gyakorlatok segítik a társas kapcsolatok megszilárdulását, a probléma felismerést és problémamegoldást, egymás érzelmeinek felismerését és kezelését, erősítik a csoporttudatot és az érzelmi támogató hálózatot, végső soron a képzés céljainak elérését.

Mindezek tükrében fontos kihangsúlyozni, hogy a képzési folyamat összefoglalójaként a szabad asszociációs foglalkozások téma jelen keretben sokkal inkább szabad interakciós foglalkozást jelent, felszínre hozva a tanulást, fejlődést támogató fantáziákat, élményeket és gondolatokat, de nem érintve a pszichoterápiás metódusokban alkalmazott tudattalant feltáró technikákat.
Felhasznált irodalom

· Rudas János: Delfi örökösei, LÉLEKBEN OTTHON KIADÓ, Budapest, 2007.

· Rita L. Atkinson, Richard C. Atkinson, Edward E. Smith, Daryl J. Bem : Pszichológia, Osiris, Budapest, 1997.

4. Tréneri instrukciók

Gyakorlatok leírása

	Cím
	Mi jut eszembe?

	Cél
	A képzésben feldolgozott témák, élmények, tanulságok felidézése

	Sorszám
	Feladat lépései
	Időigény

	1. 
	A tréner a képzésben alkalmazott eszközök segítségével mond, mutat, vetít, közvetít elemeket az egész képzés, tréning tananyagából, az ott elvégezett gyakorlatokra, megbeszélésekre emlékeztetve.

Az egyes képzési modulokból, azok tartalmából egy-egy hangsúlyos elemet emel ki a tréner.
	50’

	2. 
	Minden egyes elem felidézése előtt a tréner megkérdezi: „Mi jut eszébe önnek erről?”. 

Mindenki egyénileg felidézi, számára mit hívott elő a képzésből a játék. 

A résztvevők pedig különféle eszközökkel „rögzítik” és felidézik, milyen emlékképeik és milyen élményeik vannak)


	

	Résztvevők

Az ideális 12-16 fős csoport. 



	Időigény

50 perc.



	Alkalmazási terület

A tanulás és együttlét élményének visszaidézése.


	Korlátok, javaslatok
Ezt a tananyagegységet tartó trénernek alaposan és részleteiben ismernie kell mind a képzés összes tananyagegységének tartalmát, gyakorlatait, hogy élvezetesen, játékosan vissza tudja idézni a résztvevőkben a gondolatokat, élményeket. 

	Eszközök

A/3-as papír, filctollak, zsírkréták, hangulatkártyák, képek, labda, kötél, zene, stb.


	Cím
	Feldolgozás munkahelyi környezetben (1. sz. feladat)

Mi jut eszembe?

	Cél
	A képzésben feldolgozott témák, élmények, tanulságok felidézése, a képzés folyamatához kapcsolódó asszociációk előhívása

	Sorszám
	Feladat lépései
	Időigény

	1. 
	A mentor megkéri a résztvevőket, hogy gondolják végig a képzés számunkra legemlékezetesebb eseményeit, történéseit és a személyes tapasztalataikat az 1. sz. feladatlap alapján. Bíztassa a résztvevőket arra, hogy ezt bármilyen formában felidézhetik, mozdulattal, a történet elmesélésével, rajzzal, stb.
	igény szerint 40-90 perc között

	2. 
	A résztvevők a Tanulócsoportokban megosztják egymással az élményeket és tapasztalatokat.
	

	3. 
	A Tanulócsoportok a legfontosabbakat megosztják a csoport egészével.
	

	Résztvevők

Az ideális 12-16 fős csoport. 



	Alkalmazási terület

A tanulás és együttlét élményének visszaidézése. Az asszociációs készség fejlesztése.


	Korlátok, javaslatok
Ha nehezen indul a gyakorlat, a tréner, a mentor és a szupervízor is idézzen fel az emlékezetes történéseket.

	Eszközök

1. sz. feladatlap


	Cím
	Mi jut eszembe a mai napról?

Milyen érzésekkel vagyok itt most?

	Cél
	Ráhangolás, a résztvevők hangulatának, motiváltságának felmérése

	Sorszám
	Feladat lépései
	Időigény

	1. 
	A tréner minden résztvevőtől megkérdezi milyen érzésekkel van itt most, és indoklást is kér.
	15’

	Résztvevők

Az ideális 12-16 fős csoport. 



	Időigény

15 perc.



	Alkalmazási terület

Ráhangolás, érzelmek tudatosítása.


	Korlátok, javaslatok
Lehet valamilyen mozgással összekötni, lehet labdát, gombolyagot dobni.

	Eszközök

 labda, gombolyag


	Cím
	Találjunk kapcsolatot!

	Cél
	A képzésben feldolgozott témák, élmények, tanulságok felidézése, a képzés folyamatához kapcsolódó asszociációk előhívása

	Sorszám
	Feladat lépései
	Időigény

	4. 
	A tréner két zsákot, csomagot készít elő, amelyekben képeket – állat, növény, tárgy, hangulatkártyák –helyez el. Minden csoporttag mindkét csomagból húz egy-egy képet.
	5’

	5. 
	Megkérjük a résztvevőket, hogy a kihúzott képek alapján a képzésre vonatkozóan keressenek kapcsolatot.

Minden résztvevő a két kép közötti kapcsolatot mutatja be a Tanulócsoportjában.
	25’

	6. 
	A Tanulócsoportok a legjobb asszociációt megosztják a csoport egészével.
	15’

	Résztvevők

Az ideális 12-16 fős csoport. 



	Időigény

45 perc.



	Alkalmazási terület

A tanulás és együttlét élményének visszaidézése. Az asszociációs készség fejlesztése.


	Korlátok, javaslatok
Ha nehezen indul a gyakorlat, húzzunk mi is képeket, és mutassuk be az általunk felfedezett kapcsolatot.

	Eszközök

Zacskó, hangulatkártyák, képek, stb.


	Cím
	Feldolgozás munkahelyi környezetben (2. sz. feladat)

Beszéljünk róla!

	Cél
	A képzésben feldolgozott témák, élmények, tanulságok felidézése, a képzés folyamatához kapcsolódó asszociációk előhívása

	Sorszám
	Feladat lépései
	Időigény

	1. 
	A mentor megkéri a résztvevőket, hogy a 2. sz. feladatlap alapján válasszanak maguknak témát, amiről Tanulócsoportjukban szívesen beszélgetnének.
	igény szerint 40-90 perc között

	2. 
	A Tanulócsoportokban a résztvevők megbeszélik az általuk kiválasztott témákat. A tréner, mentor, szupervízor kísérik a csoportok munkáját.
	

	3. 
	A Tanulócsoportok megosztják a tapasztalataikat a teljes csoportban.
· Miért választották a témát, témákat?

· Mi volt a megbeszélés legfontosabb tanulsága számunkra?
	

	Résztvevők

Az ideális 12-16 fős csoport. 



	Alkalmazási terület

A tanulás és együttlét élményének visszaidézése. Az asszociációs készség fejlesztése.


	Korlátok, javaslatok
A csoport más témát, vagy témákat is választhat a képzésből, ha arról szívesebben beszélgetne.


	Eszközök

2. sz. feladatlap


	Cím
	Aranyhalat fogtam!

Vágyaim és terveim a jövőre (3. sz. feladat)

	Cél
	A résztvevők jövővel kapcsolatos elképzeléseinek feltárása, a vágyak és a reális jövőkép összevetése, egyéni motivációk megismerése

	Sorszám
	Feladat lépései
	Időigény

	1. 
	A tréner bevezetőként megemlíti a vonatkozó népmesét, amiben egy szegény ember aranyhalat fogott, ami, ha visszaengedi, teljesíti három kívánságát. Elmondja, hogy hasonlóan a népmese hőséhez, a résztvevőknek is van 3 kívánságuk. 
	3’

	2. 
	Megkérjük a résztvevőket, hogy gondolják át, mi lenne a három kívánságuk, amit az aranyhaltól kérnének. Majd mondják el a teljes csoportban.
	20’

	3. 
	Majd megkérjük a résztvevőket, hogy a személyes terveiket is gondolják át, majd mondják el a teljes csoportban.
	20’

	4. 
	Megbeszélés a teljes csoportban. A vágyak és a jövőkép összehasonlítása, mennyire egyezett, mennyire különbözött.


	15’

	Résztvevők

Az ideális 12-16 fős csoport. 



	Időigény

55 perc.



	Alkalmazási terület

Önismeret, reális helyzetértékelés.


	Korlátok, javaslatok
Fontos hangsúlyozni, hogy az elképzelt vágyaknak, céloknak, ha azok megvalósíthatók a körülményeket tekintve, teremtő erejük van, inspirációt adnak az egyén számára az elérésükhöz. Néhány gondolatban érdemes összefoglalni az önbeteljesítő jóslat jelenségének hatásmechanizmusát.

	Eszközök

3. sz. feladatlap

	Feladatkiadás 

Feldolgozás munkahelyi környezetben

Kérjük, hogy Tanulócsoportjukban beszéljék meg, kinek, milyen személyes tervei vannak, és hogy a megvalósításban mit tud tenni a munkatársi csoport.


	Cím
	Feldolgozás munkahelyi környezetben 

Mihez kezdek akkor…? (4. sz. feladat)

	Cél
	A személyes tervek felszínre hozása és támogatása. 

	Sorszám
	Feladat lépései
	Időigény

	4. 
	A mentor visszautal a jövővel kapcsolatosan megfogalmazott tervekre. Elmondja, hogy a tervek, elhatározások akkor tudnak megvalósulni, ha teszünk érte, ha tudjuk, mit fogunk cselekedni. A résztvevők feladata, hogy végig gondolják, terveik megvalósításában hogyan tudnak munkatársaik, munkahelyi közösségük segíteni.

Megkéri a résztvevőket, hogy a 4. sz. feladatlapba írják bele hogyan segíthetnek a munkatársak.
Ezt a munkát segíti a tréner, mentor és a szupervízor.
	igény szerint 40-90 perc között

	5. 
	A Tanulócsoportokban a résztvevők megbeszélik, hogy hogyan tud valakit támogatni, segíteni a munkahelyi közösség
	

	Résztvevők

Az ideális 12-16 fős csoport. 



	Alkalmazási terület

Fejlesztési terv, változási akcióterv


	Korlátok, javaslatok
A résztvevők korlátait és lehetőségei szerint irányítsuk a munkát.


	Eszközök

4. sz. feladatlap


	Cím
	El tudlak képzelni, nem tudlak elképzelni

	Cél
	A jövőbeni tervekkel összefüggő önismeret fejlesztése a másoktól kapott visszacsatolások segítségével

	Sorszám
	Feladat lépései
	Időigény

	1. 
	A tréner feleleveníti a személyes jövőbeni tervek témáját, példát hoz az előző napon elhangzottakból. 
	3’

	2. 
	Elmondja, hogy a csoporttagok egymásnak fognak visszajelzést adni aszerint, hogy minek igen és minek nem tudják egymást elképzelni. Például, el tudlak képzelni zenésznek, de nem tudlak elképzelni játékkészítőnek.
Biztassuk a résztvevőket arra, hogy a másikat támogató visszajelzéseket adjanak, amelyek erősítik őt, és reálisak is.
	20’

	Résztvevők

Az ideális 12-16 fős csoport. 



	Időigény

20 perc.



	Alkalmazási terület

Önismeret, reális helyzetértékelés,


	Korlátok, javaslatok
Ha nehezen indul a gyakorlat, kezdjük mi a visszajelzést. Nagyon fontos, hogy a megváltozott munkaképesség okát figyelembe véve adjunk visszajelzést. Nyilvánvaló és már nem befolyásolható tényezőket ne említsünk, például egy kerekes székes nem űzhet egy sor foglalkozást, tevékenységet, de lehet például web szerkesztő, ékszerkészítő, sőt még kerekes székes tánccsoportba, sportkörbe is bekapcsolódhat. Akkor élvezetes, ha mindenki várja a visszajelzést, és van egy kis feszültsége. Több „kört” is tehetünk, de arra figyeljünk, hogy senki ne maradjon ki a visszajelzésből.

	Eszközök

nincs


	Cím
	Mit kezdek akkor…….? (5. sz. feladat)

	Cél
	Saját és mások képviseletének gyakorlása, a problémamegoldás erősítése

	Sorszám
	Feladat lépései
	Időigény

	1. 
	A tréner egyenként bemutatja a helyzeteket. 
	5’

	2. 
	Megkérjük a résztvevőket, hogy Tanulócsoportjukban válasszanak ki egy helyzetet, amit majd bemutatnak a teljes csoport előtt. Felkészülnek a helyzet bemutatására.
Ha résztvevőknek igényük van egy általuk fontosnak ítélt helyzet feldolgozására, akkor azt jelenítik meg.
	20’

	3. 
	A Tanulócsoportok bemutatják a helyzetet. Minden helyzet után rövid megbeszélés arról, ki hogyan cselekedett volna.
A megbeszélés szempontjai:

· Mi a probléma? 

· Kinek, kiknek a problémája a helyzet?

· Ki, hogyan érezheti magát a helyzetben? 
· Ön mit tesz ebben a helyzetben?
	35’

	Résztvevők

Az ideális 12-16 fős csoport. 



	Időigény

60 perc.



	Alkalmazási terület

Önismeret, reális helyzetértékelés.


	Korlátok, javaslatok
A helyzetek megjelenítéséhez a tréner, mentor és a szupervízor adjon segítséget, ha szükséges közreműködjön.



	Eszközök

 5. sz. feladatlap. flipchart


	Cím
	Feldolgozás munkahelyi környezetben 

„Kis segítség barátaimtól” (6. sz. feladat)

	Cél
	A személyes fejlődés támogatása., a munkahelyi kohézió erősítése.

	Sorszám
	Feladat lépései
	Időigény

	1. 
	A mentor visszautal a jövővel kapcsolatosan megfogalmazott tervekre. Néhány gondolatban összefoglalja a társas támogatás és a jó munkahelyi légkör szerepét az egyéni fejlődésben, változásban.

A résztvevők feladata, hogy végig gondolják, fejlődési lehetőségeik megvalósításához konkrétan miben kérik munkatársaik, barátaik segítségét. (6. sz. feladatlap)

Ezt a munkát segíti a tréner, mentor és a szupervízor.
	igény szerint 40-90 perc között

	2. 
	A Tanulócsoportokban a résztvevők megbeszélik, hogy hogyan tud valakit támogatni, segíteni a munkahelyi közösség
	

	Résztvevők

Az ideális 12-16 fős csoport. 



	Alkalmazási terület

Fejlesztési terv, együttműködés fejlesztése.


	Eszközök

6. sz. feladatlap


	Cím
	Szerepcsere

	Cél
	Az egyes képzési szerepekben megfigyelt viselkedésbeli jellegzetességek összegyűjtése

	Sorszám
	Feladat lépései
	Időigény

	1. 
	Elmondjuk a gyakorlat célját, és kiadjuk a feladatot. 
	3’

	2. 
	A Tanulócsoport  feladata, hogy kiválassza ki lesz közülük tréner, mentor, szupervízor, csoporttag, ERFO vezetőség  stb. Megbeszélik, hogyan mutatják be, jelenetben vagy egy-egy jellegzetes gesztussal, mondattal.
	10’

	3. 
	Megkérjük a résztvevőket, Tanulócsoportokat, hogy játsszák el, mutassák be, jelenítsék meg az egyes szerepek jellemző viselkedésjegyeit. (testtartás, gesztusok, beszédmód, eszközhasználat) Bíztassuk a résztvevőket arra, hogy a számukra emlékezetes, a megjelenített szerephez kötődő eseményeket idézzék meg.

	15’

	4. 
	A teljes csoportban megbeszéljük a szerepcserében látottakat, úgy, hogy minden egyes bemutatás után a látottakat, tapasztaltakat megkérdezzük a csoport többi tagjától.
	20’

	Résztvevők

Az ideális 12-16 fős csoport. 



	Időigény

50 perc.



	Alkalmazási terület

Szerep és viselkedés összefüggései.


	Korlátok, javaslatok
A gyakorlat lehetőséget ad arra, hogy játékosan, humorral dolgozzuk fel a közös munka történéseit, élményeit. Ha nehezen indul a csoportmunka, segítsük kérdésekkel a résztvevőket. Mi volt a leghumorosabb esemény? Melyik gyakorlat tetszett legjobban? Mi volt a legemlékezetesebb számára a képzésben?

	Eszközök

A tréningteremben megtalálható eszközök


	Cím
	Feldolgozás munkahelyi környezetben

„Üzenet a liftből”

	Cél
	A héten tapasztaltak feldolgozása: egyéni visszatekintés, saját aktivitás és a tanultak értékelése.

A héten tapasztaltak feldolgozása: visszacsatolás egymásnak.

	Sorszám
	Feladat lépései
	Időigény

	1. 
	A mentor megkéri a résztvevőket, gondolják át a hét történéseit, mennyire voltak aktívak, mit tanultak és melyek voltak a legemlékezetesebb események. Megkéri a résztvevőket, hogy ezek alapján töltsék ki a 7. sz. feladatlapot, majd a 8. sz. feladatlapot.
	igény szerint 40’ és 90’

között

	2. 
	A Tanulócsoportban mindenki egyenként kiemeli azt, ami számára fontos volt.

	

	3. 
	A mentor összefoglalja az elhangzottakat, kiemeli az azonosságokat, reflektál a megfogalmazott gondolatokra.
	


	Cím
	Vizsgafeladat

A Tanulócsoportok előadásai

	Cél
	A tanultak önálló alkalmazása, a képzelőerő és kreativitás erősítése

	Sorszám
	Feladat lépései
	Időigény

	1. 
	A tréner a Tanulócsoportok bemutatkozásának sorrendjét sorszámhúzással alakítja ki. Elmondja a résztvevőknek, hogy minden előadás után a Tanulócsoportok visszajelzést kapnak a csoport tagjaitól, a szupervízortól, a mentortól és a trénertől.
	5’

	2. 
	A Tanulócsoportok bemutatói és visszacsatolások
A visszajelzés szempontjai:

· Mi volt, ami különösen tetszett?

· Milyen volt az egymásra figyelés, együttműködés?
· Máskor, mire érdemes odafigyelni, hogy még jobbak legyenek.
	50’

	Résztvevők

Az ideális 16-20 fős csoport. 

	Időigény

60 perc.

	Alkalmazási terület

A tanultak összefoglalása, az egyéni felelősségvállalás erősítése, kreativitás fejlesztése.

	Korlátok, javaslatok
Emeljük ki a pozitívumokat, dicsérjünk, de azt is említsük meg, hogy mi az, ami elmaradt a várakozástól.

	Eszközök
Minden a képzésben alkalmazott eszköz.


5. Feladatlapok
A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

A projekt az Eurépai Unié timogatasaval, az Eurdpai
Szocialis Alap tarsfinanszirozasaval valosul meg.



